Sandå og Henestangen naturreservat

Sandå og Henestangen naturreservat utgjøres av Henestangen med Lefseholmene sørøst i Vansjø samt et område rundt Sandå på østsiden av sjøen og Tombøya og den nordøstlige delen av Gressøya. 

Formålet med naturreservatet er å bevare et stort og relativt lite påvirket skog- og landskapsområde som representerer fattige til middels rike skogtyper med gran og furu i lavereliggende trakter under marin grense i Sørøst-Norges grunnfjellsstrøk. Berggrunnen består for det meste av gneis som har liten bufferevne og gir relativt surt jordsmonn.

Vegetasjonen er varierte former av gran- og furuskog. I lavereliggende områder finnes gransumpskog med innslag av svartorsumpskog, og ulike blandingstyper opp til lavfuruskog på toppen av kollene. Det finnes også flere store eiker, samt noe osp og bjørk.

Bruk av sykkel er ikke tillatt utenom eksisterende vei, og bålbrenning er forbudt hele året.

Referanser

Eksterne lenker 

Verneområder i Råde
Naturreservater i Viken
Verneområder opprettet i 2014